b"\n_START_ARTICLE_\nHagen\n_START_SECTION_\nHist\xc3\xb2ria\n_START_PARAGRAPH_\nHagen fou esmentada per primera vegada l'any 1200, probablement el nom d'una granja a les unions de la Volme i l'Ennepe. Despr\xc3\xa9s de la conquesta de Burg Volmarstein el 1324, Hagen va passar al Comtat de Mark. El 1614 se li va atorgar al Margraviat de Brandenburg d'acord amb el Tractat de Xanten. El 1701 va passar a formar part del Regne de Pr\xc3\xbassia. Despr\xc3\xa9s de la derrota de Pr\xc3\xbassia en la Quarta Coalici\xc3\xb3, Hagen es va incloure en el Gran Ducat de Berg (1807-13). El 1815 va passar a formar part de la nova prov\xc3\xadncia prussiana de Westf\xc3\xa0lia. El creixement de la ciutat va comen\xc3\xa7ar al segle XIX amb la mineria del carb\xc3\xb3 i la producci\xc3\xb3 d'acer en la Conca del Riu Ruhr. Va ser l'escenari de combats durant la Insurrecci\xc3\xb3 del Ruhr, del 13 de mar\xc3\xa7 al 2 d'abril del 1920 i t\xc3\xa9 un monument a l'Ex\xc3\xa8rcit Roig del Ruhr._NEWLINE_El 1928 Hagen es va convertir en una ciutat amb m\xc3\xa9s de 100.000 habitants. A la nit de l'1 d'octubre del 1943 els aliats van bombardejar la ciutat i van causar grans danys. Despr\xc3\xa9s de la Segona Guerra Mundial la ciutat va passar a formar part del nou estat de Ren\xc3\xa0nia del Nord-Westf\xc3\xa0lia.\n_START_SECTION_\nEconomia\n_START_PARAGRAPH_\nA causa de l'\xc3\xa0mplia utilitzaci\xc3\xb3 de l'energia hidr\xc3\xa0ulica al llarg dels rius Ruhr, Lenne, Volme i Ennepe, el tractament de metalls ha jugat un paper important a la regi\xc3\xb3 de Hagen, fins i tot abans del segle XV. Als segles XVII i XVIII van guanyar import\xc3\xa0ncia les ind\xc3\xbasrties t\xc3\xa8xtils i les ind\xc3\xbastries de l'acer."